A Bizottság határozata

(2003. december 18.)

a 66/401/EGK, 66/402/EGK, 68/193/EGK, 92/33/EGK, 2002/54/EK, 2002/55/EK, 2002/56/EK és 2002/57/EK tanácsi irányelv szerinti bizonyos mezőgazdasági növényfajok és zöldségfajok, valamint szőlők vetőmagjaira és szaporítóanyagaira vonatkozó közösségi összehasonlító kísérletekkel és vizsgálatokkal kapcsolatos intézkedések 2004-es és 2005-ös évre történő meghatározásáról

(az értesítés a C(2003) 4836. számú dokumentummal történt)

(EGT vonatkozású szöveg)

(2004/11/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre [1], és különösen annak 20. cikke (3), (4) és (5) bekezdésére,

tekintettel a gabonavetőmagok forgalmazásáról szóló, 1966. június 14-i 66/402/EGK tanácsi irányelvre [2], és különösen annak 20. cikke (3), (4) és (5) bekezdésére,

tekintettel a vegetatív szőlő-szaporítóanyagok forgalmazásáról szóló, 1968. április 4-i 68/193/EGK tanácsi irányelvre [3], és különösen annak 16. cikke (3), (4) és (5) bekezdésére,

tekintettel a vetőmagokon kívüli zöldségszaporító és -ültetési anyagok forgalmazásáról szóló, 1992. április 28-i 92/33/EGK tanácsi irányelvre [4], és különösen annak 20. cikke (4), (5) és (6) bekezdésére,

tekintettel a cukorrépa-vetőmag forgalmazásáról szóló, 2002. június 13-i 2002/54/EK tanácsi irányelvre [5], és különösen annak 26. cikke (3), (4) és (5) bekezdésére,

tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre [6], és különösen annak 43. cikke (3), (4) és (5) bekezdésére,

tekintettel a vetőburgonya forgalmazásáról szóló, 2002. június 13-i 2002/56/EK tanácsi irányelvre [7], és különösen annak 20. cikke (3), (4) és (5) bekezdésére,

tekintettel az olaj- és rostnövények vetőmagjának forgalmazásáról szóló, 2002. június 13-i 2002/57/EK tanácsi irányelvre [8], és különösen annak 23. cikke (3), (4) és (5) bekezdésére,

mivel:

(1) A 66/401/EGK, 66/402/EGK, 68/193/EGK, 92/33/EGK, 2002/54/EK, 2002/55/EK, 2002/56/EK és 2002/57/EK irányelv előírja a vetőmagokra és szaporítóanyagokra vonatkozó közösségi összehasonlító kísérletek és vizsgálatok érdekében a Bizottság által elvégzendő szükséges intézkedéseket.

(2) Projektfelhívást (2003/C 159/08) [9] tettek közzé a fenti kísérletek és vizsgálatok elvégzésére.

(3) A javaslatokat a fenti projektfelhívásban meghatározott kiválasztási és odaítélési kritériumoknak megfelelően értékelték. A projekteket, a vizsgálatok elvégzéséért felelős szerveket és a támogatható költségeket, valamint a támogatható költségek 80 %-ának megfelelő legmagasabb közösségi pénzügyi hozzájárulást meg kell határozni.

(4) A 2003-ban betakarított vetőmagokra és szaporítóanyagokra vonatkozó közösségi összehasonlító kísérleteket és vizsgálatokat a 2004-es és 2005-ös évben el kell végezni, és e kísérletek és vizsgálatok részleteit, a támogatható költségeket, valamint a legmagasabb közösségi pénzügyi hozzájárulást a Bizottság engedélyezésre jogosult tisztviselője és a kísérletek elvégzéséért felelős szerv által aláírt megállapodással évente szintén meg kell állapítani.

(5) Az egy évnél tovább tartó közösségi összehasonlító kísérletek és vizsgálatok esetében a kísérletek és vizsgálatok első évet követő részét a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságával folytatott további egyeztetés nélkül a Bizottságnak kell engedélyeznie, feltéve, hogy a szükséges előirányzatok rendelkezésre álnak.

(6) A kísérletekben és vizsgálatokban szereplő minták megfelelő reprezentativitását legalább egyes kiválasztott növényekre vonatkozóan biztosítani kell.

(7) A megfelelő következtetések levonásának érdekében a tagállamoknak részt kell venniük a közösségi összehasonlító kísérletekben és vizsgálatokban, amennyiben a szóban forgó növény vetőmagját rendszerint a területükön szaporítják vagy forgalmazzák.

(8) Az e határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

ELFOGADTA EZT A HATÁROZATOT:

1. cikk

A mellékletben felsorolt növények vetőmagjára és szaporítóanyagaira vonatkozó közösségi összehasonlító kísérleteket és vizsgálatokat a 2004-es és 2005-ös évben el kell végezni.

A kísérletekre és vizsgálatokra a 2004-es évben vonatkozó támogatható költségek, valamint a legmagasabb közösségi pénzügyi hozzájárulás a mellékletben meghatározottak szerint alakulnak.

A kísérletek és vizsgálatok részleteit a melléklet tartalmazza.

2. cikk

Amennyiben a mellékletben felsorolt növények szaporító- és ültetési anyagait rendszerint a területükön szaporítják vagy forgalmazzák, a tagállamok mintákat vesznek ezekből az anyagokból, és azokat a Bizottság rendelkezésére bocsátják.

3. cikk

A költségvetési források rendelkezésre állására is figyelemmel a Bizottság dönthet a mellékletben meghatározott kísérletek és vizsgálatok 2005-ös évi folytatása mellett.

A fenti alapon folytatott kísérletek vagy vizsgálatok támogatható költségei 80 %-ának megfelelő legmagasabb közösségi pénzügyi hozzájárulás nem haladja meg a mellékletben meghatározott összeget.

4. cikk

Ennek a határozatnak a tagállamok a címzettjei.

Kelt Brüsszelben, 2003. december 18-án.

a Bizottság részéről

David Byrne

a Bizottság tagja

[1] HL 125., 1966.7.11., 2298/66. o.; a legutóbb a 2003/61/EK irányelvvel (HL L 165., 2003.7.3., 23. o.) módosított irányelv.

[2] HL 125., 1966.7.11., 2309/66. o.; a legutóbb a 2003/61/EK irányelvvel módosított irányelv.

[3] HL L 93., 1968.4.17., 15. o.; a legutóbb a 2003/61/EK irányelvvel módosított irányelv.

[4] HL L 157., 1992.6.10., 1. o.; a legutóbb a 2003/61/EK irányelvvel módosított irányelv.

[5] HL L 193., 2002.7.20., 12. o.; a legutóbb a 2003/61/EK irányelvvel módosított irányelv.

[6] HL L 193., 2002.7.20., 33. o.; a legutóbb a 2003/61/EK irányelvvel módosított irányelv.

[7] HL L 193., 2002.7.20., 60. o.; a legutóbb a 2003/61/EK irányelvvel módosított irányelv.

[8] HL L 193., 2002.7.20., 74. o.; a legutóbb a 2003/61/EK irányelvvel módosított irányelv.

[9] HL C 159., 2003.7.8., 19. o.

--------------------------------------------------

MELLÉKLET

A 2004. során elvégzendő kísérletek és vizsgálatok |

Faj | Felelős szerv | Vizsgálandó feltételek | Minták száma | Támogatható költségek (EUR) | Maximális közösségi pénzügyi hozzájárulás (a támogatható költségek 80 %-ával egyenlő) (EUR) |

Beta | ENSE Milano (I) | Fajtaazonosság és -tisztaság (szántóföldi) Külső vetőmag-minőség (laboratórium) | 100 | 19000 | 15200 |

ETSIA Madrid (E) | Fajtaazonosság és -tisztaság (szántóföldi) Külső vetőmag-minőség (laboratórium) | 100 + 100 | 47022 | 37618 |

Gramineae | NIAB Cambridge (UK) | Fajtaazonosság és -tisztaság (szántóföldi) Külső vetőmag-minőség (laboratórium) | 230 | 22564 | 18051 |

Vicia | AGES Bécs (A) | Fajtaazonosság és -tisztaság (szántóföldi) Külső vetőmag-minőség (laboratórium) | 60 | 17673 | 14138 |

Medicago sativa | ENSE Milano (I) | Fajtaazonosság és -tisztaság (szántóföldi) Külső vetőmag-minőség (laboratórium) | 50 | 4500 | 3600 |

Triticum aestivum | NAK Emmeloord (NL) | Fajtaazonosság és -tisztaság (szántóföldi) Külső vetőmag-minőség (laboratórium) | 100 | 19248 | 15399 |

Zea mays | ENSE Milano (I) | Fajtaazonosság és -tisztaság (szántóföldi) Külső vetőmag-minőség (laboratórium) | 80 | 17600 | 14080 |

Solanum tuberosum | ENSE Milano (I) | Fajtaazonosság és -tisztaság (szántóföldi) Külső vetőmag-minőség (laboratórium) | 250 | 62500 | 50000 |

Gyapot | MIN.AGR. Thesszaloniki (EL) | Fajtaazonosság és -tisztaság (szántóföldi) Külső vetőmag-minőség, rostminőség (laboratórium) | 60 | 26242 | 20993 |

Linum usitatissimum | NIAB Cambridge (UK) | Fajtaazonosság és -tisztaság (szántóföldi) Külső vetőmag-minőség (laboratórium) | 80 | 22072 | 17658 |

Papaver somniferum | AGES Bécs (A) | Fajtaazonosság és -tisztaság (szántóföldi) Külső vetőmag-minőség (laboratórium) | 30 | 13399 | 10720 |

Allium cepa, Allium porrum | ENSE Milano (I) | Fajtaazonosság és -tisztaság (szántóföldi) Külső vetőmag-minőség (laboratórium) | 50 | 11250 | 9000 |

Brassica oleracea | NAKT Roelof-arendsveen (NL) | Fajtaazonosság és -tisztaság (szántóföldi) Külső vetőmag-minőség (laboratórium) | 70 | 48986 | 39189 |

Allium ascalonicum (gyöngyhagyma) | NAKT Roelof-arendsveen (NL) | Fajtaazonosság és -tisztaság (szántóföldi) Növény-egészségügy (laboratórium) | 70 | 32646 | 26117 |

GNIS-SOC Párizs (F) | Fajtaazonosság és -tisztaság (szántóföldi) Növény-egészségügy (laboratórium) | 70 | 33320 | 26656 |

Vitis vinifera | ENTAV Le Grau du Roi (F) | Fajtaazonosság és -tisztaság (szántóföldi) Növény-egészségügy (laboratórium) | 120 | 36000 | 28800 |

TELJES KÖLTSÉG | 347219 |

A 2005. során elvégzendő kísérletek és vizsgálatok |

Faj | Felelős szerv | Vizsgálandó feltételek | Minták száma | Támogatható költségek (EUR) | Maximális közösségi pénzügyi hozzájárulás (a támogatható költségek 80 %-ával egyenlő) (EUR) |

Beta | ETSIA Madrid (E) | Fajtaazonosság és -tisztaság (szántóföldi) Külső vetőmag-minőség (laboratórium) | 100 | 23511 | 18809 |

Gramineae | NIAB Cambridge (UK) | Fajtaazonosság és -tisztaság (szántóföldi) Külső vetőmag-minőség (laboratórium) | 230 | 22098 | 17678 |

Medicago sativa | ENSE Milano (I) | Fajtaazonosság és -tisztaság (szántóföldi) Külső vetőmag-minőség (laboratórium) | 50 | 6500 | 5200 |

TELJES KÖLTSÉG | 41687 |

--------------------------------------------------